Държавен вестник, бр. 16, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  16
(4) Заявлението по ал. 2 съдържа име и 
адрес на производителя. Към заявлението 
се прилагат:
1. копие на договор за контрол и сертифи-
кация с контролиращо лице;
2. обосновка за необходимостта от издаване 
на разрешение по ал. 2.
(5) Министърът на земеделието и храните 
издава разрешение или прави мотивиран отказ 
в срок един месец от постъпване на заявле-
нието на база на становище на комисията. 
(6) Министърът на земеделието и храните 
информира ЕК и държавите членки за изда-
дените разрешения по ал. 2.
Чл. 22. (1) Министърът на земеделието 
и храните издава разрешение по смисъла 
на чл. 29 от Регламент (ЕО) № 889/2008 за 
използване на небиологични съставки извън 
изброените в Приложение IХ от Регламент 
(ЕО) № 889/2008 при преработката на био-
логични храни.
(2) За издаване на разрешение по ал. 1 
контролиращото лице подава заявление до 
министъра на земеделието и храните.
(3) Заявлението по ал. 2 съдържа име и 
адрес на производителя. Към заявлението 
се прилагат:
1. копие на договор за контрол и сертифи-
кация с контролиращо лице;
2. доказателства, че съответната съставка 
не е произведена в достатъчно количество 
в Европейския съюз (ЕС) в съответствие с 
разпоредбите за биологично производство или 
не може да бъде внесена от трети държави;
3. инспекторски доклад от последната 
проведена проверка на преработвателното 
предприятие на заявителя;
4. име, точно описание и изисквания за 
качество към всяка съставка от земеделски 
произход, за която е поискано разрешение 
по ал. 1; 
5. типът на всеки продукт, за производството 
на който съставката от земеделски произход, 
за която е поискано разрешение по ал. 1, е 
необходима; 
6. необходими количества и обосновка за 
тези количества; 
7. причини за недостиг и очаквана про-
дължителност.
(4) Министърът на земеделието и храните 
издава разрешение или прави мотивиран 
отказ в срок един месец от постъпване на 
заявлението по ал. 2 на база на становище 
на комисията. 
(5) Разрешението по ал. 1 се издава за срок 
една година.
(6) Производителите съхраняват писмени 
доказателства за прилагане на всяко издадено 
разрешение по ал. 1.
(7) Контролиращото лице регистрира в 
своята отчетна документация издадените 
разрешения по ал. 1.
(8) Министърът на земеделието и храните 
информира ЕК и държавите членки за всяко 
издадено разрешение по ал. 1. Информацията 
съдържа: 
1. датата на издаване на разрешението, а 
в случай на продължаване на разрешение-
то – датата на първото разрешение; 
2. име, адрес, телефон на притежателя на 
разрешението; 
3. наименование и адрес за контакт на 
органа, издал разрешението; 
4. име, точно описание и изисквания за 
качество към всяка съставка от земеделски 
произход, за която е поискано разрешение 
по ал. 1; 
5. тип на всеки продукт, за производството 
на който съставката от земеделски произход, 
за която е поискано разрешение по ал. 1, е 
необходима; 
6. необходими количества и обосновка за 
тези количества;
7. причини за недостиг и очаквана про-
дължителност.
(9) Когато съставка, за която има издадено 
разрешение по ал. 1, се осигури в наличност 
като биологична през периода по ал. 5, ми-
нистърът на земеделието и храните отнема 
разрешението по ал. 1 или намалява срока 
по ал. 5. 
(10) Министърът на земеделието и храните 
уведомява ЕК и останалите държави членки 
за мерките, които са предприети по ал. 9, в 
срок 15 работни дни. 
Раздел VI
Правила за преход към биологично произ­
водство
Чл. 23. (1) Земеделско стопанство пре-
минава към биологично производство на 
земеделски продукти, когато са изпълнени 
следните условия:
1. производителят има сключен договор 
за контрол и сертификация с одобрено от 
министъра на земеделието и храните кон-
тролиращо лице;
2. производителят е уведомил министъра 
на земеделието и храните в срок един месец 
от датата на сключване на договора за кон-
трол и сертификация за преминаване към 
биологично производство.
(2) Преходният период към биологично 
производство започва да тече от датата на 
сключване на договора по ал. 1, т. 1.
(3) При неспазване на срока за уведомява-
не по ал. 1, т. 2 срокът на преходния период 
започва да тече от датата, на която производи-
телят е изпълнил изискванията на ал. 1, т. 2. 
(4) По време на преходния период към 
биологично производство се прилагат раз-
поредбите на Регламент (ЕО) № 834/2007, 
Регламент (ЕО) № 889/2008 и тази наредба.